**ՏԵԽՆԻԿԱԿԱՆ ԲՆՈՒԹԱԳԻՐ**

**ՀՀ ՍՅՈՒՆԻՔԻ ՄԱՐԶ, ԱԳԱՐԱԿ ՔԱՂԱՔՈՒՄ ԳՏՆՎՈՂ 864**

**ՏԵՂ ՀԶՈՐՈՒԹՅԱՄԲ ՄԻՋՆԱԿԱՐԳ ԴՊՐՈՑԻ ԿԱՌՈՒՑՄԱՆ ԱՇԽԱՏԱՆՔՆԵՐԻ**

**ՏԵՂԱԿԱՊՄԱՆ ՆԱԽԱԳԾԱՆԱԽԱՀԱՇՎԱՅԻՆ ՓԱՍՏԱԹՂԹԵՐԻ ՄՇԱԿՄԱՆ ԱՌԱՋԱԴՐԱՆՔ**

**ՆԿԱՐԱԳԻՐ**

Ծրագիրն իրականացվում է թվով 300 դպրոցների (կրթահամալիր) կառուցման, վերակառուցմնան և հիմնանորոգման ՀՀ կառավարության ծրագրի շրջանակներում։

Նախատեսվում է կառուցել 864 տեղ/հզորությամբ միջնակարգ դպրոց, տիպարային նախագծի հիման, վրա տեղակապման միջոցով։

Տեղակապման նախագիծը նախատեսվում է ձեռք բերել կապալառուի կողմից և միջոցներով, գնման գործընթացի ընթացքում ընկերության կողմից ներկայացված համապատասխան որակավորում ունեցող նախագծային կազմակերպության միջոցով։ Ընդ որում սույն պայմանագրի շրջանակներում տվյալ նախագծային կազմակերպությանը ներգրավելը ինքնաբերաբար համարվում է նաև վերջինիս կողմից շինարարության իրականացման ամբողջ ընթացքում հեղինակային հսկողության ծառայությունների /նորմատիվ իրավական ակտի դրույթներին համապատասխան/ մատուցման պարտավորության ստանձնում: Հեղինակային հսկողության ծառայությունների մատուցումը իրականացվում է սույն Պայմանագրի շրջանակներում՝ Կապալառու կազմակերպության միջոցների հաշվին, սակայն Ընկերությունը հաշվետու է ծրագրի Պատվիրատուին /Հայաստանի տարածքային զարգացման հիմնադրամին/ և շինարարության իրականացման ամբողջ ընթացքում պետք է ներկայացնի համապատասխան հաշվետվություններ՝ յուրաքանչյուր ամսվա համար, մինչև հաջորդ ամսվա 5-ը ընկած ժամանակահատվածում (սույն հաշվետվությունների ներկայացման ապահովումը հանդիսանում է Կապալառու ընկերության պարտավորությունը): Սույն նպատակով նախատեսվում է կնքել եռակողմ պայմանագիր՝ հեղինակային հսկողություն իրականացնող, Կապալառու (վճարող կողմ) և Հայաստանի տարածքային զարգացման հիմնադրամի միջև (Պատվիրատու)։ Ընդ որում, տվյալ պայմանագրի նախագիծը Պատվիրատուին է ներկայացնում Կապալառուն։

Պայմանագրի շնորհումից հետո, գնման գործընթացի ընթացքում ընկերության կողմից ներկայացված նախագծային կազմակերպությունը կարող է փոխարինվել այլ կազմակերպությամբ միայն պատվիրատուի գրավոր համաձայնությամբ։ Ընդ որում առաջարկվող նոր կազմակերպության որակավորումը և փորձը չեն կարող ավելի ցածր լինել գնման գործընթացում ներկայացված կազմակերպության տվյալներից։

Տեղանքը գտնվում է ՀՀ Սյունիքի մարզ, ք. Ագարակի միջնակարգ դպրոց

* Հողամասի մակերես 2.41 (հա)
* Առկա շինություններ՝(քմ) դպրոց՝ 4780.6, ավտոտնակ- 146.3,
* Անշարժ գույքի վկայականի համար՝ 07032018-09-0016

**ԿԱՏԱՐՄԱՆ ԵՆԹԱԿԱ ԱՇԽԱՏԱՆՔՆԵՐԻ ՀԱՄԱՌՈՏ ԲՆՈՒԹԱԳԻՐ**

**Տեղակապման նախագիծ, որի շրջանակներում նախատեսվում է ձեռք բերել**

* Տարածքի գեոդեզիական հանույթ, որում պետք է արտացոլված լինեն բոլոր գոյություն ունեցող ստորգետնյա, վերգետնյա և օդային ինժեներական ցանցերը։
* Դպրոցի տարածքի սահմանների կադաստրային կոորդինատների համադրում անշարժ գույքի վկայականի տվյալների և փաստացի իրավիճակի հետ։ Տարածքի ճշտված սահմանների ուրվագծում։
* Ինժեներաերկրաբանական հետազոտության եզրակացություն ընդ որում ինժեներաերկրաբանական ուսումնասիրությունը պետք է իրականացվի հորատման միջոցով՝ համաձայն գործող կարգերի և գրունտերի լաբորատոր փորձարկման մեթոդով:
* Գոյություն ունեցող շենքի տեխնիկական վիճակի վերաբերյալ եզրակացություն՝ լիցենզավորված կազմակերպության կողմից (եթե այդպիսիք տարածքում առկա են):
* Ինժեներական ենթակառուցվածքների (ջրամատակարարում, կոյուղի,ոռոգում, գազամատակարարում, էլեկտրամատակարարում) միանալու նպատակով անհրաժեշտ հաշվարկների իրականացում, դրանց տրամադրում պատվիրատուին և տեխնիկական պայմանների ձեռքբերում (պատվիրատուի և համայնքի օժանդակությամբ):

**Տեղակապման նախագծանախահաշվային փաստաթղթերի մշակման առաջադրանք (մեթոդաբանություն)**

* Տարածքի բարեկարգում՝
* Գոյություն ունեցող ռելիեֆից և շենքի տեղակապման նախագծային լուծումներից ելնելով՝ ըստ անհրաժեշտության նախատեսել խամքարբետոնե կամ երկաթբետոնե հենապատեր (անհրաժեշտության դեպքում նախատեսելով դրենաժային համակարգ),
* եզրաքարերը նախատեսել բազալտից,
* սալվածքները՝ բազալտե սալերով կամ բազալտե ջարդասալերով, երթևեկելի հատվածները՝ ասֆալտե ծածկույթով
* մնացած մայթերը նախատեսել բետոնե սալերով կամ քարե չորսվակասալերով՝ տվյալ համայնքի կամ մարզի առանձնահատկությունները հաշվի առնելով,
* ցանկապատում (մետաղական տարրերից):
* Ներբակային կահավորում՝ նախատեսելով նստարաններ, աղբամաններ և այլ ճարտարապետական փոքր ձևեր:
* Բաց խաղադաշտ՝ արհեստական խոտածածկով կամ բետոնե հիմքով միաձույլ ռետինե ծածկույթով, ցանկապատված,գծանշումով, ֆուտբոլի դարպասներով, առանձնացված արտաքին լուսավորությամբ, հնարավորության դեպքում նախատեսել 100-150 նստատեղերով տրիբունա (մետաղական հիմնակմախքի վրա, պլաստիկ նստարաններով), խաղադաշտի չափերը նախատեսել գործող նորմերին համապատասխան՝ հաշվի առնելով դպրոցի հզորությունը (աշակերտների թիվը)։
* Արտաքին ջրամատակարարման համակարգ՝ տեխնիկական պայմանից ելնելով (դրա անհրաժեշտությամբ պայմանավորված՝ հաշվարկային հզորությամբ, նախատեսել ջրի ռեզերվուարներ և պոմպակայան՝ հաշվի առնելով նաև հրդեհաշիջման ջրաքանակը):
* Ոռոգման համակարգ՝ ըստ տեխնիկական պայմանի (գլխավոր հատակագծով նախատեսվող բոլոր առանձին ուրվագծված կանաչ գոտիներում նախատեսելով առնվազն 1 ջրամիացման կետ)։
* Արտաքին կոյուղու համակարգ՝ համաձայն տեխնիկական պայմանի, տարածքում կոյուղու ցանցի բացակայության դեպքում նախատեսել մաքրման կայան (կախված օբյետի հաշվարկային հզորությունից, որի ջրահեռացումը պետք է նախատեսել դեպի գրունտեր ցամաքուրդի միջոցով կամ տեղադիրքից և ռելիեֆից ելնելով դեպի հարակից ձորակ):
* Արտաքին գազամատակարաման համակարգ՝ տարածքում գազամատակարարման ցանցի առկայության դեպքում, համաձայն տեխնիկական պայմանի, ջեռուցման կաթսաները գազով նախատեսված լինելու դեպքում։ Հակառակ պարագայում նախատեսել նախագծով առկա գազի կաթսայի փոխարինումը էլեկտրական կաթսայով՝ պատվիրատուի հետ փոխհամաձայնեցնելով:
* Արտաքին էլեկտրասնուցման համակարգ՝ համաձայն տեխնիկական պայմանի, նախահաշվում նախատեսելով էլեկտրական ցանցին միացմնան վճարը՝ համաձայն «Հանրային ծառայությունները կարգավորող հանձնաժողովի» կողմից սահմանված կարգի:
* Արտաքին լուսավորություն՝ հենասյուները մետաղական (գործարանային), լուսատուները՝ լուսադիոդային:
* Երկրաբանական հետազոտության արդյունքներով և տեղակապման նախագծային լուծումներից ելնելով՝ գրունտային ջրերի առկայության պարագայում, նախատեսել ստորգետնյա դրենաժային համակարգ, իսկ մակերեսայի ջրերի հավաքման անհրաժեշտությունից ելնելով՝ նախատեսել մակերևույթային ջրահավաք հեղեղատար համակարգ:
* Արևային ֆոտովոլտային կայան, առնվազն 500Վտ հզորությամբ պանելներով, ցանկապատված, հնարավորության դեպքում տարեկան կտրվածքով դպրոցի էներգետիկ պահանջարկի 100%-ը ապահովելու հնարավորությամբ, առանց կուտակման համակարգի, իսկ հողատարածքի սահմանափակ հնարավորության դեպքում առավելագույն հնարավոր հզորության տեղադրմամբ: Եթե շենքի դիրքը և տանիքի լուծումները թույլ են տալիս կարող է դիտարկվել նաև նշված համակարգը ամբողջությամբ կամ մասնակի տանիքում տեղակայելու հնարավորությունը։
* Այն դեպքում, երբ տիպային նախագծով ջրատաքացուցիչներ նախատեսված չեն, անհրաժեշտ է դրանք նախատեսել դպրոցի տաք ջրամատակարարման համակարգը սպասարկելու ամբողջ հզորությամբ՝ նախատեսելով կուտակիչներ ջրատաքացուցիչները դպրոցի տանիքին տեղադրելու տարբերակով եթե տաք ջրամատակարարումը չի նախատեսվում կամ իրականացվում էլեկտրական կաթսաներով։
* Ըստ անհրաժեշտության նախատեսել, կաթսայատուն, ջրի ռեզերվուարներ և այլ ենթակառուցվածքներ՝ համաձայն տեխնիկական պայմանների:
* Կապված օբյեկտների տեղակայման բնակլիմայական պայմաններից անհրաժեշտ է վերանայել շենքի ջերմամեկուսիչ նյութերի տեխնիկական բնութագրերը՝ մասնավորապես դրանց հաստությունները:

**ՆԱԽԱԳԾՄԱՆ ՀԻՄՆԱՎՈՐՈՒՄ և ՆՈՐՄԱՏԻՎԱՅԻՆ ՊԱՀԱՆՋՆԵՐ**

**Նախագծման համար հիմք հանդիսացող փաստաթղթեր՝**

* Տիպարային նախագծային փաստաթղթեր, որոնք տրամադրվում են պատվիրատուի կողմից:
* Ճարտարապետահատակագծային առաջադրանքը ձեռք է բերվում պատվիրատուի կողմից:

**Նախագծման համար հիմք հանդիսացող փաստաթղթեր՝**

|  |  |
| --- | --- |
| * *ՀՀ կառավարության 07.06.2012թ. թիվ 814-Ն որոշում <Հայաստանի Հանրապետությունում բազմակի օգտագործման օրինակելի նախագծերի և դրանց կատալոգների ներդրման ու կիրառման կարգը հաստատելու մասին>:* | * *ՀՀ առողջապահության նախարարի 28.03.2017 թվականի <Հանրակրթական ծրագրեր իրականացնող ուսումնական հաստատություններին ներկայացվող պահանջներ> N 2.2.4-016-17 սանիտարական կանոնները և նորմերը հաստատելու և ՀՀ առողջապահության նախարարի 2002 թվականի փետրվարի 11-Ի N 82 հրամանն ուժը կորցրած ճանաչելու մասին> N 12-Ն հրաման:* |
| * *ՀՀ կառավարության 19.03.2015թ. թիվ 596-Ն որոշում <ՀՀ կառուցապատման նպատակով թույլտվությունների և այլ փաստաթղթերի տրամադրման կարգը հաստատելու և ՀՀ կառավարության մի շարք որոշումներ ուժը կորցրած ճանաչելու մասին>:* | * *ՀՀ ԿԱ քաղաքաշինության պետական կոմիտեի նախագահի 05.04.2018թ <Բնակչության սակավաշարժ խմբերի և հաշմանդամություն ունեցող անձանց համար շենքերի և շինությունների մատչելիության ապահովման նախագծման կանոնների հավաքածուին հավանություն տալու մասին> թիվ 43-Ա հրաման,* |
| * *ՀՀՇՆ 31-03-«ՀԱՍԱՐԱԿԱԿԱՆ ՇԵՆՔԵՐ ԵՎ ՇԻՆՈՒԹՅՈՒՆՆԵՐ»:* | * *ՀՀ կառավարության 16.02.2006թ թիվ 392-Ն որ. <Հաշմանդամների և բնակչության սակավաշարժուն խմբերի համար սոցիալական, տրանսպորտային և ինժեներական ենթակառուցվածքների մատչելիության ապահովման կարգը հաստատելու մասին>,* |
| * *ՀՀՇՆ 20-04-«ԵՐԿՐԱՇԱՐԺԱԴԻՄԱՑԿՈՒՆ ՇԻՆԱՐԱՐՈՒԹՅՈՒՆ»:* | * *ՀՀ կառավարության 04.05.2017թ <Գնումների գործընթացի կազմակերպման կարգը հաստատելու և ՀՀ կառավարության 10.02.2011թ թիվ 168-Ն որոշումը ուժը կորցրած ճանաչելու մասին> թիվ 526-Ն որոշման Կարգի 33-րդ կետի 10-րդ ենթակետի պահանջներ* |
| * *ՀՀՇՆ 40-01.02-2020-«ՋՐԱՄԱՏԱԿԱՐԱՐՈՒՄ.ԱՐՏԱՔԻՆ ՑԱՆՑԵՐ ԵՎ ԿԱՌՈՒՑՎԱԾՔՆԵՐ»:* | * *ՀՀ կառավարության 25.12.2014թ թիվ 1504-Ն որ. <Պետական միջոցների հաշվին կառուցվող (վերակառուցվող, նորոգվող) օբյեկտներում էներգախնայողության և էներգաարդյունավետության բարձրացմանն ուղղված միջոցառումների կիրառման մասին>:* |
| * *ՀՀՇՆ 52-01-2021-«ԲԵՏՈՆԵ ԵՎ ԵՐԿԱԹԲԵՏՈՆԵ ԿՈՆՍՏՐՈՒԿՑԻԱՆԵՐ»:* | * *և այլն (պարտադիր այլ նորմատիվա-տեխնիկական փաստաթղթեր)* |
| * *ՀՀՇՆ 53-01-2020-«ՊՈՂՊԱՏԵ ԿՈՆՍՏՐՈՒԿՑԻԱՆԵՐ»:* | * *ՀՀ ԿԱ քաղաքաշինության պետական կոմիտեի նախագահի 05.04.2018թ <Բնակչության սակավաշարժ խմբերի և հաշմանդամություն ունեցող անձանց համար շենքերի և շինությունների մատչելիության ապահովման նախագծման կանոնների հավաքածուին հավանություն տալու մասին> թիվ 43-Ա հրաման:* |

**ՆԱԽԱԳԾՄԱՆ ՓՈՒԼԵՐԸ**

* Նախագծանախահաշվային փաստաթղթերի կազմը և բովանդակությունը սահմանող կանոնների ապահովում՝ ՀՀ քաղաքաշինության նախարարի 11.09.2017թ N128-Ն հրամանի համաձայն Նախագծային աշխատանքների իրականացում «Աշխատանքային Նախագիծ» 1 (մեկ) փուլով:

**ՆԱԽԱԳԾՄԱՆ ՓՈՒԼԵՐԸ**

**Նախագծի լրակազմում ընդգրկվող (մշակվող) փաստաթղթեր**

* Ելակետային տվյալների փաթեթ՝ հիմք ընդունելով նախագծային ընկերության կողմից տրվող ելակետային տվյալներին համապատասխան հզորությունները, այդ թվում կետերի միացման տեխնիկական պայմաններ (ձեռք կբերվի պատվիրատուի օժանդակությամբ) և գոյություն ունեցող արտաքին ինժեներական հաղորդակցուղիների առկայության վերաբերյալ տեղեկատվություն՝ տրված բոլոր մատակարար կազմակերպություններից:
* Ընդհանուր բացատրագիր
* Գլխավոր հատակագիծ (բարեկարգման նախագիծ)
* Ուղղաձիգ հատակագծում՝ հողային աշխատանքների քարտեզ
* Արտաքին ինժեներական հաղորդակցուղիների համատեղված գլխավոր հատակագիծ
* Արտաքին ինժեներական նախագծեր, գծագրական և տեքստային նյութեր՝ այդ թվում մասնագրեր (ջրամատակարարում, ոռոգում, ջրահեռացում, կոյուղի, էլեկտրասնուցում և լուսավորություն, գազամատակարարում, ջերմամատակարարում և այլն՝ համաձայն տեխնիկական պայմանների)
* Գոյություն ունեցող ինժեներական ցանցերի վերատեղադրման/տեղափոխման նախագծեր, համաձայնեցված համապատասխան մատակարար կազմակերպությունների հետ։
* Ճարտարապետական մաս
* Տեղակապման արդյունքում փոփոխված ճակատներ, կտրվածքներ
* Տեղակապման արդյունքում փոփոխված, կամ նոր նախատեսվող նկուղային հարկի հատակագծեր (եթե առաջադրանքով այն նախատեսված է)
* Նկուղային հարկի հատակների, հարդարման, բացվածքների մասնագրեր, հանգույցներ, այլ մանրամասներ

* Կոնստրուկտիվ մաս
* Կոնստրուկտիվ լուծումներ՝ կախված տեղանքի գրունտի կատեգորիայից տիպարային նախագծի լրամշակում,
* Երկրաբանական և երկրաֆիզիկական հետազոտության արդյունքներով մշակել շենքի հիմնային մասի նախագիծ՝ կատարելով անհրաժեշտ կոնստրուկտիվ հաշվարկները՝ հիմք ընդունելով գործող ՀՀՇՆ 20.04-2020 «Երկրաշարժադիմացկուն շինարարություն. նախագծման նորմեր» փաստաթղթի պահանջները, ըստ անհրաժեշտության անրադառնալով նաև շենքի տիպային մասի նախագծային լուծումներին (քննարկելով պատվիրատուի հետ)։ Նշված դեպքում նախատեսված ժամկետները և կողմերի փոխհարաբերությունները կքննարկվեն առանձին, և ըստ անհրաժեշտության կարող են վերանայվել։
* Արևային ջրատաքացման համակարգի նախագիծ, եթե այդպիսին նախատեսվում է նախագծով
* Ֆոտովոլտային համակարգի նախագիծ:
* Շինմոնտաժային աշխատանքների տեղակապման նախահաշիվ (սույն պայմանագրի շրջանակներում):
* Ծավալաթերթ:
* Շինարարության կազմակերպման նախագիծ և շրջակա միջավայրի պահպանմանն ուղղված միջոցառումներ, ըստ անհրաժեշտության անրադառնալով նաև քանդման աշխատանքներին:
* Հաշմանդամների համար մատչելիության ապահովմանն ուղղված միջոցառումներ:
* Այլ փաստաթղթեր, որոնք նախատեսված են ՀՀ օրենսդրությամբ, այդ թվում՝

քաղաքացիական պաշտպանության ու արտակարգ իրավիճակների կանխարգելման միջոցառումներ (ինժեներատեխնիկական անվտանգություն, վտանգավոր արդյունաբերական օբյեկտների անվտանգության միջոցառումներ, ՀՀ օրենսդրությամբ նախատեսված այլ միջոցառումներ:

* Տեղակապման նախագծով նախատեսված նյութերի և սարքավորումների երաշիքային ժամկետների ցանկ:
* Կոնստրուկտորական մասի և ինժեներական ենթակառուցվածքների հաշվարկների հաշվետվություններ:

***\*Նախագծային լուծումները ընթացքում համաձայնեցնել Պատվիրատուի հետ:***

**ՀԱՄԱՁԱՅՆԵՑՈՒՄՆԵՐ**

* ՀՀ քաղաքաշինության, տեխնիկական և հրդեհային անվտանգության տեսչական մարմնի հետ:
* ՀՀ առողջապահության և աշխատանքի տեսչական մարմնի հետ:
* Պատվիրատուի (**Հայաստանի տարածքային զարգացման հիմնադրամ**) հետ:
* Համայնքի ղեկավարի հետ:
* Արտաքին ինժեներական ցանցերի՝ ջրամատակարարում, կոյուղի, գազամատակարարում, էլեկտրամատակարարում, նախագծերի համաձայնեցում համապատասխան մատակարար կազմակերպությունների, ինչպես նաև ՀՀ ՏԿԵՆ ճանապարհային դեպարտամենտի հետ (անհրաժեշտության դեպքում)

**ԱՅԼ ՊԱՀԱՆՋՆԵՐ**

**Եզրակացություններ**

**Սույն պայմանագրով նախատեսված ֆինանսական միջոցների շրջանակներում**

**Կապալառուի կողմից՝**

* տեղակապման նախագծանախահաշվային փաստաթղթերի քաղաքաշինական (պարզ) փորձաքննության եզրակացության ձեռքբերում:
* ինժեներաերկրաբանական հետազննության եզրակացությունների ձեռքբերում:
* գրունտային ջրերի առկայության պարագայում նաև հիդրոլոգիական փորձաքննություն:
* շրջակա միջավայրի վրա ազդեցության գնահատման եզրակացություն (ՇՄԱԳ փորձաքննություն):

**Փորձաքննություններ**

**Պատվիրատուի կողմից՝**

* Որպես բարձր ռիսկայնության (lV կատեգորիայի) դասակարգում ունեցող օբյեկտ պետական համալիր փորձաքննության եզրակացության ձեռքբերում:

**Շինարարական նյութերի, պատրաստվածքների (շահագործման) և սարքավորումների նկատմամբ պահանջներ**

* Նախագծում օգտագործվող շինարարական նյութերի, պատրաստվածքների հատկանիշների մանրամասն և սպառիչ նկարագրում-բնութագրում՝ նախագծի մասնագրերում և նախահաշվում՝ նշելով տվյալ ապրանքը բնութագրող հիմնական և/կամ անձնագրային տեխնիկական ցուցանիշները, արտադրող ընկերության անվանումը և մոդելը՝ առկայության պարագայում:
* Հղումներ օգտագործելու դեպքում՝ հատկանիշների բնութագիրը պետք է պարունակի «կամ համարժեք» բառերը:
* Օդափոխության և պոմպային սարքավորումներ նախատեսելու դեպքում՝ հզորությունների թույլատրերի շեղումների մասին տեղեկատվություն:

**Նախագծանախահաշվային փաստաթղթերի մշակում համակարգչային ծրագրով՝**

* Նախագծային փաստաթղթերի /տեքստային և գծագրական նյութերի/ փաստաթղթային ամբողջական փաթեթի ներկայացում՝ 6 օրինակ:
* Նախահաշվի և ծավալաթերթի /գնային առաջարկ՝ միավոր արժեքներով, կշիռներով/ փաստաթղթերի ամբողջական փաթեթի ներկայացում՝ համապատասխանաբար 3 և 1 օրինակ:

* Նախագծանախահաշվային փաստաթղթերի Էլեկտրոնային փաթեթի ներկայացում՝ 1 օրինակ էլեկտրոնային կրիչով, տեքստային և գծագրական նյութերը՝ CAD և PDF ֆորմատներով, նախահաշիվը և ծավալաթերթը՝ EXCEL տարբերակներով:

***\*Էլեկտրոնային կրիչում ներառվող ֆայլերը պետք է ունենան պարունակությանը համարժեք անվանումներ, և զերծ լինեն կողմնակի ինֆորմացիայից:***

**Նախագծման շխատանքների կատարման ժամկետ (տեվողություն)**

Նախագծանախահաշվային փաստաթղթերի մշակման և քաղաքաշինական պարզ փորձաքնության եզրակացության ստացման ժամանակահատվածը նախատեսել պայմանագիրն (համաձայնագիրն) ուժի մեջ մտնելու օրվան հաջորդող օրվանից՝ 90 օրացուցային օր, որից հետո քաղաքաշինական պարզ փորձաքննությունն անցած ՆՆՓ-ն Պատվիրատուի նախաձեռնությամբ կներկայացվի պետական համալիր փորձաքննության:

**Նախագծի լրամշակում**

Ըստ անհրաժեշտության, եթե պատվիրատուի նախաձեռնությամբ իրականացվող պետական համալիր փորձաքննության գործընթացի արդյունքներով, եթե տրվում է բացասական եզրակացություն կամ դրական եզրակացություն՝ պայմանով, որ անհրաժեշտ է կատարել որոշակի լրամշակում, նախագծանախահաշվային փաստաթղթերի լրամշակումն իրականացվում է առանց ֆինանսական փոխհատուցման՝ առավելագույնը 10-օրյա ժամկետում:

**ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԿԱՏԱՐՄԱՆ ԱՌԱՋԱԴՐԱՆՔ, և ՊԱՐՏԱԴԻՐ ԿԱՏԱՐՄԱՆ ԵՆԹԱԿԱ ՊԱՀԱՆՋՆԵՐ**

* **Թաքստոցի կառուցում նախատեսվում է ։**

* Գոյություն ունեցող շենքերի/շինությունների/ առկայության և նոր տեղակապվող օբյեկտին խոչընդոտ հանդիսանալու պարագայում վերջինիս ամբողջական քանդման աշխատանքների նախատեսում՝ ներառյալ քանդման աշխատանքների ժամանակ ի հայտ եկած լրացուցիչ բոլոր տեսակ աշխատանքները, հիմքերը և այլն։ Գոյություն ունեցող շենքի քանդման դեպքում, ամբողջ քանդվածը համարել շինարարական աղբ և վերացնել տարածքից, անհատույց, առանց վճարման, ընկերության միջոցների հաշվին
* Տեղակապման նախագծի հիման վրա իրականացվող շինարարական աշխատանքների ընթացքում ի հայտ եկած ծավալների բացթողումները ենթակա են ամբողջությամբ կատարման սույն պայմանագրի շրջանակներում և ենթակ չեն վճարման
* Պայմանագրի շրջանակներում, կապալառուի կողմից ներկայացվող կատարողականներում, չնախատեսված աշխատանքների ծախսերը պետք է հաշվարկվեն 50%-ի չափով՝ համաձայն ՀՀ կառավարության 2011 թվականի հունիսի 23-ի որոշմամբ հաստատված կարգի 4-րդ գլխի:

* Կառուցվող օբյեկտի կառուցվածքների կամ նրանց առանձին մասերի (այդ թվում սարքավորումների, համակարգերի, ցանցերի և սարքերի ) լաբորատոր փորձարկումները և նմուշառումները իրականացնելու է շինարարական աշխատանքների տեխնիկական հսկողության ծառայություն մատուցող ընկերությունը

* Նախագծով նախատեսված շինարարությունում կիրառվող բոլոր տեսակի նյութերը և սարքավորումները պետք է լինեն նոր, չօգտագործված
* Աշխատանքները մեկնարկելուց առաջ անհրաժեշտ է համաձայն «Շինարարական աշխատանքների կազմակերպման նախագիծ» բաժնի կազմակերպել շինարարական հրապարակը համաձայն գործող նորմատիվատեխնիկական փաստաթղթերի, այդ թվում տեղադրված պետք է լինեն ժամանակավոր շինությունները, անվտանգության և տեղեկատվական ցուցանակները, ապահովելով սանիտարական և մաքրության պայմանները, շինարարական աղբի պարբերաբար հեռացման գործընթացը
* Անվտանգության միջոցառումների շրջանակներում պետք է խստագույս պահպանվի աշխատուժի հանդերձանքը
* Օբյեկտի շինարարական աշխատանքների վարման մատյանը և անվանգույթան միջոցառումների և հրահանգների փաստաթղթերը պետք է շուրջօրյա գտնվեն շինարարական հրապարակում՝ համապատասխան պատասխանատու անձի մոտ։
* Շինարարական հրապարակի ժամանակավոր ցանկապատը պետք է կազմված կամ երեսապատված լինի անթափանց նյութից
* Մուտքի հատվածում պետք է տեղադրված լինի տեղեկատվական վահանակ՝ որում պետք է արտացոլվի օբյեկտի շինարարական աշխատանքների ժամկետների, շինարարության թույլտվության, պատվիրատու և կապալառու կազմակերպությունների անունները, այլ անհրաժեշտ տեղեկատվություն
* Համաձայն գործող կարգերի շինարարական օբյեկտի տարածքը պետք է համալրված լինի տեսախցիկներով, որոնք պետք է շուրջօրյա տեսանկարահանեն ամբողջ շինարարական հրապարակը՝ ընդգրկելով կառուցվող բոլոր տեսակի շինությունները արտաքին կողմերից, և այդ տեսախցիկներին հասանելիություն պետք է ապահովվի ինչպես պատվիրատուի, այնպես էլ պատվիրատուի նշած օգտատերերի համար։

**ՊԱՅՄԱՆԱԳՐԻ ԿԱՏԱՐՄԱՆ ՓՈՒԼԵՐ**

|  |  |  |
| --- | --- | --- |
| ՓՈՒԼ-1\* | Նախագծանախահաշվային փաստաթղթերի մշակում, քաղաքաշինական պարզ փորձաքնության եզրակացության ստացում, համաձայնեցում պատվիրատուի հետ, այդ թվում սույն հրավերով նախատեսված համաձայնեցումների և այլ փորձաքննությունների ձեռք բերում, պայմանագիրն (համաձայնագիրն) ուժի մեջ մտնելու օրվան հաջորդող օրվանից | 90 օրացուցային օր  Սույն ժամկետի խախտման դեպքում նախատեսվում է տույժ՝ յուրաքանչյուր ուշացված աշխատանքային օրվա համար, այդ պահին կնքված պայմանագրի ընդհանուր արժեքի 0,01 տոկոսի չափով: |
| \* | Ընդ որում, բոլոր այն դեպքերում երբ նախատեսված է գոյություն ունեցող շենքերի և շինությունների քանդում, որպես առաջնահերթություն, անհրաժեշտ է մշակել տվյալ շենքերի քանդման նախագիծ /իրականացնելով նաև այդ նպատակով շենքերի տեխնիկական վիճակի հետազննություն և արդյունքում եզրակացության կազմում, ապահովել այդ նախագծի քաղաքաշինական պարզ փորձաքննությունը /սույն պայմանագրի շրջանակում/ և Պատվիրատուի կողմից քանդման աշխատանքների շինարարության թույլտվություն ստանալուց հետո իրականացնել քանդման (ներառյալ՝ շենք–շինությունների հիմքերի) աշխատանքները և դրանց արդյունքում առաջացած աղբի տեղափոխում դեպի հատկացված աղբավայր /ընտրված կապալառու կազմակերպության կողմից իրականացվում են անհատույց՝ սեփական միջոցների հաշվին/ | 90 օրացուցային օր  Փուլ-1-ին զուգահեռ  (մինչև ՆՆՓ պարզ փորձաքննության դրական եզրակացությամբ փաստաթղթերի հանձնումը Պատվիրատուին)  Սույն ժամկետի խախտման դեպքում նախատեսվում է տույժ՝ յուրաքանչյուր ուշացված աշխատանքային օրվա համար, այդ պահին կնքված պայմանագրի ընդհանուր արժեքի 0,05 տոկոսի չափով: |
| ՓՈՒԼ-2 | Պատվիրատուի կողմից նախագծանախահաշվային փաստաթղթերի պետական համալիր փորձաքննության գործընթացի կազմակերպում | 15-30 օրացուցային օր |
| ՓՈՒԼ-3 | Պատվիրատուի կողմից շինարարության թույլտվության ձեռքբերում | - |
| ՓՈՒԼ-4 | Շինարարական աշխատանքների իրականացում, որի մեկնարկը համարվելու է Պատվիրատուի կողմից գրությամբ ծանուցման մեջ նշված օրը, իսկ ժամկետը | Համաձայն շինարարական աշխատանքների կազմակերպման նախագծով նախատեսված օրը |